a. શુલ્ક. જો સેવાઓના કોઈ ભાગથી કોઈ શુલ્ક સંકળાયેલ છે, તો તમે નિર્દિષ્ટ મુદ્રામાં તે શુલ્ક ચૂકવવા માટે સંમત થાઓ છો. સેવાઓ માટે સૂચવેલ કિંમતમાં બધા લાગુ કર અને મુદ્રા વિનિમય પતાવટો શામેલ નથી, સિવાય કે અન્યથા સૂચવ્યું ન હોય. જણાવેલ ન હોય તે સિવાય, Skype ના સશુલ્ક ઉત્પાદનો માટે બધી કિંમતમાં લાગુ કર સામેલ છે. ફક્ત તમે જ આવા કર અથવા અન્ય શુલ્ક ચૂકવવા માટે જવાબદાર છે. Skype તમારી બિલિંગ માહિતી સાથે સંકળાયેલ રહેઠાણના સરનામાનાં અધારે કરની ગણતરી કરે છે. આ સરનામુ અપ-ટુ-ડેટ અને ચોક્કસ છે તે ખાતરી કરવા માટે તમે જવાબદાર છો. Skype ઉત્પાદનો સિવાય, તમારું Microsoft ખાતું નોંધાયું હતું તે સમયના તમારા સ્થાનના આધારે કરની ગણતરી કરવામાં આવે છે સિવાય કે સ્થાનિક કાયદા દ્વારા ગણતરી માટે ભિન્ન આધાર આવશ્યક હોય. જો અમને તમારા તરફથી સમય પર, પૂર્ણ ચૂકવણી પ્રાપ્ત થતી નથી, તો અમે સેવાઓ નિરસ્ત અથવા રદ કરી શકીએ છીએ. ચૂકવણી ન કરવા બદલ સેવાઓના નિરસ્તીકરણ અથવા રદીકરણના પરિણામે તમે તમારા ખાતા અને તેની સામગ્રીની ઍક્સેસ અને ઉપયોગ ગુમાવી શકશો. તમારા સ્થાનને છુપાવતા હોય તે કૉર્પોરેટ અથવા અન્ય ખાનગી નેટવર્ક દ્વારા ઇન્ટરનેટથી કનેક્ટ કરવાથી તમારા વાસ્તવિક સ્થાન માટે પ્રદર્શિત શુલ્કોથી શુલ્ક અલગ થઈ શકે છે. તમારા સ્થાન પર આધારિત, કેટલાક વેહવારો માટે પરદેશી મુદ્રા પરિવર્તનની અથવા બીજા દેશમાં પ્રક્રિયા કરવાની જરૂર પડી શકે છે. તે સેવાઓ માટે જ્યારે તમે ડેબિટ અથવા ક્રેડિટ કાર્ડ વાપરો ત્યારે તમારી બેંક તમારી પાસેથી અધિક શુલ્ક લઈ શકે છે. વિગતો માટે કૃપયા તમારી બેંકને સંપર્ક કરો.